Modise-verhoor: 'Toneel was afgryslik' getuig DBV-vrou | Maroela Media
Adv. Gerrie Nel, hoof van AfriForum se privaatvervolgingseenheid, vervolg Modise namens die Nasionale Dierebeskermingsvereniging (NDBV). Die NDBV het ingevolge die Wet op Verenigings vir die Voorkoming van Dieremishandeling (no. 169 van 1993) die statutêre magte om oortreders privaat te vervolg.
Modise verskyn op ses aanklagte wat verband hou met diereverwaarlosing en dieremishandeling nadat meer as 200 diere in 2014 op haar plaas Modderfontein in Noordwes gevrek het. Sy het onskuldig op al die klagtes gepleit.
Serame het meer as 100 foto's in 'n album ingesluit. Alhoewel hy nie veel van die omstandighede kon sê nie, het sy getuienis wel die toneel van die haglike toestande waarin die onderskeie diere gevind is, geskets.
Grace de Lange, senior inspekteur by die NDBV se plaasdiereenheid, het hierna getuig. "Daar was 'n stank van verrotte diere oor die hele plaas. Die toneel was afgryslik." Sy het voorts getuig die toestande op die plaas was van die ergste wat sy in haar loopbaan van 15 jaar as inspekteur gesien het.
De Lange is aan 'n persoon, wat hom as 'n verteenwoordiger van Modise geïdentifiseer het, voorgestel. Hy het van die diere wat nog gelewe het in die DBV se sorg oorgeteken. "Die diere het nie kos of water gehad nie. Daar was ook diere sonder enige skuiling. Ons kon nie enige kos vir die diere op die plaas kry nie en die watertenk was leeg. Lede van die publiek wat van die situasie te hore gekom het, het kos en water na die plaas gebring," het De Lange getuig.
Andrew Leask, hoofondersoeker by AfriForum se privaatvervolgingseenheid, het ná afloop van die hofverrigtinge gesê die getuienis is grootliks aanvaar. "Hulle het die haglike omstandighede en die omvang van die situasie goed uiteengesit."
5 April 2019: AfriForum se privaatvervolgingseenheid dagvaar Bejani Chauke, pres. Cyril Ramaphosa se raadgewer, en kapt. Tebogo Mokolobate kragtens artikel 205 van die Strafproseswet om in die Potchefstroomse streekhof te verskyn. Chauke daag weens mediese redes nie op 5 April by die hof op nie en 'n lasbrief vir sy inhegtenisneming staan oor tot 29 April 2019.
30 Oktober 2019: Modise verskyn en die saak word voorlopig tot 24-27 Maart 2020 uitgestel.
8 Mei 2020: Modise moes op dié datum verskyn, maar weens Covid-19 word die saak uitgestel tot 1 Julie 2020.
1 Julie 2020: Die private vervolging van Modise word vir die soveelste keer uitgestel tot 1-3 Desember.
Ons eenigste hoop is op Adv. Gerrie Nel om geregtelikheid te laat geskiet. Die regstelsel is net so korup soos die anc.
Hoe weet die eienaar dan nie wat die bestuurder op haar eiendom doen nie? Vreemd!!
Dit is regtig weersinswekkend. Dit is die tipe persoon wat n bekvol het oor sogenaamde wreedhede van apartheid. Niemand en veral diere het nie gevrek van honger en dors nie. Ek het nou die dag op prontuit gesien hoe boervroue in die droog geteisterde dele van die land getuig hoe hulle van kos voorsien word deur die helpende hand van vriende en familie want hulle het nie genoeg geld om kos vir hulself te koop nie want al hulle geld gaan vir voer vir hulle diere. Maar hierdie vrou word helse salarisse betaal uit belastingbetalersgeld en as jy na haar… Lees meer »
Want almal wil plase besit, maar voel ewe min vir dier of mens; die basiese integriteit om vir iets verantwoordelik te wees en daarna om te sien, bestaan nie.
Selfs Jesus het na die lammers omgesien. Dis seker soos hul glo: diere moet hulself voer, na slagpale gaan, om op die einde by Pick&pay, Woolworths, etc. se rake te beland. Jip, plase wil hul hê nê …..